open-index/open-wikipedia-markdown huggingface dataset:
احمد رامى

250px|thumb| '''احمد رامى'''

**احمد رامى** ( القاهره ، 1892 - القاهره ، 5 يونيه 1981 ) : كان شاعر مصرى

## حياته
احمد رامى اتولد سنه 1892 اتولد فى حى السيده زينب فى القاهره. دخل مدرسه المعلمين و اتخرج منها سنه 1914 و بعدها سافر باريس فى بعثه عشان يتعلم نظم الوثايق و المكتبات و اللغات الشرقيه و أخد شهاده فى المكتبات والوثايق من جامعه السوربون. درس فى فرنسا اللغه الفارسيه فى معهد اللغات الشرقيه وده ساعده فى ترجمه " رباعيات عمر الخيام " بعد كده. اتعين امين مكتبه دار الكتب المصريه و قدر يدخل التقنيات الحديثه اللى اتعلمها فى فرنسا فى تنظيم دار الكتب ، و بعدين اشتغل امين مكتبه فى عصبه الأمم كأمين مكتبه بعد ما ما انضمت مصر ليها، و رجع مصر سنه 1945 و اتعين مستشار للاذاعه المصريه، و بعد ما اشتغل فى الاذاعه تلت سنين اتعين نايب لرئيس دار الكتب المصريه.

## من أهم اعماله

* **ديوان رامى** بأجزائه الاربعه – **اغانى رامى** – **غرام الشعراء** – **رباعيات الخيام**

**اغانىه لـ [[ام كلثوم]] **
منها:

* على بلد المحبوب 1935
* كيف مرت على هواك القلوب 1936
* افرح يا قلبى 1937
* النوم يداعب جفون حبيبى 1937
* فاكر لما كنت جنبى 1939
* أذكرينى 1939
* يا ليلة العيد 1939
* ياطول عذابى 1940
* هلت ليالى القمر 1942
* غلبت اصالح 1946
* غنى الربيع 1946
* ياللى كان يشجيك انينى 1949
* سهران لوحدى 1950
* يا ظالمنى 1951
* اغار من انسان الجنوب 1954
* ذكريات 1955
* عودت عينى 1958
* دليلى احتار 1958
* هجرتك 1959
* رق الحبيب 1944
* حيرت قلبى معاك 1961
* أقبل الليل 1969
* جددت حبك ليه 1952
* انت الحب 1965
* رباعيات الخيام
* مصر التى فى خاطرى و فى دمى
* ياطول عذابى
* يامسهرنى

## افلام
**ساهم فى ثلاثين فيلم سينمائي, اما بالتأليف او بالاغانى او بالحوار ، من أهمها:**

* نشيد الأمل
* الورده البيضاء
* دموع الحب
* يحيا الحب
* عايدة
* دنانير
* وداد

## مسرحيات
**كتب للمسرح مسرحية**
* غرام الشعراء
* **ترجم** مسرحيه "سميراميس"
* ترجم كتاب "فى سبيل التاج" من فرانسوكوبيه" كما --212.118.118.18 06:17، 10 ديسمبر 2013 (يو تى سى)ترجم "شارلوت كورداي" لـ يوتسار, ترجم "رباعيات الخيام" و عددها 175 و كانت اول الترجمات العربيه عن الفرنسية
قدم لأم كلثوم 110 اغنية

## جوايز

* جايزه الدوله التقديريه سنه 1967
* وسام الفنون و العلوم
* وسام الكفاءه الفكريه من الطبقه الممتازه من الملك الحسن ملك المغرب
* درجه الدكتوراء الفخريه فى الفنون
## شوف
لستة اغانى احمد رامى

## مصادر

تصنيف:مواليد 1892
تصنيف:وفيات 1981
تصنيف:شعرا مصريين
تصنيف:مترجمين مصريين
تصنيف:مصريين اخدوا جايزه الدوله التقديريه
تصنيف:مصريين اتراك
تصنيف:قاهريين
تصنيف:ناس من حى السيده زينب
تصنيف:متعلمين فى جامعة پاريس
الريدانيه (القاهره)

: *ماتتلخبطش مع [[الريدانيه (قريه)|الريدانيه(قريه فى المنصوره)]]*

**الريدانيه** كانت بستان كبير بناه ريدان الصقلى اللى كان بيشيل المظله على راس الخليفه الفاطمى العزيز بالله نزار بن المعز لدين الله و قتله الحاكم بأمر الله سنة 1003. الباحثين اتوصلو ان البستان ده كان موجود فى الصحرا اللى كانت موجوده على حدود شمال القاهره و كان العمران بينتهى عندها. اتسمى البستان و المنطقه الرمليه الفضا اللى كانت جنبه ببستان ريدان و بعدين بالريدانيه نسبه لريدان الصقلى. المنطقه الرمليه دى كانت بتمتد اياميها ما بين ميدان باب الحسينيه و المنطقه اللى فيها دلوقتى حى مصر الجديده. بيدخل فى حدود الريدانيه الوايلى الصغرى و حى العباسيه و المنطقه اللى على جناب شارع الخليفه المأمون و منشية البكرى و مصر الجديده. بقايا بستان ريدان فضلت موجوده فى الاراضى الزراعيه نواحى الوايلى الصغرى بره باب الحسينيه فى القاهره.

الريدانيه حصلت فيها معركه من اهم المعارك التاريخيه فى مصر بين جيش الاتراك العثمانليه اللى كان بيقوده سليم الاول و المماليك المصريه اللى كان بيقودهم السلطان طومان باى. اتعرفت المعركه دى بـ"معركة الريدانيه" و انتهت بإنتصار العثمانليه و احتلالهم مصر و تحويلها لولايه عثمانيه تابعه للأستانه بعد ما كانت دوله مستقله فى عصر الدوله المملوكيه.

## المراجع
* ابن تغرى: النجوم الزاهرة فى ملوك مصر و القاهرة، دار الكتب و الوثائق القومية، مركز تحقيق التراث، القاهرة 2005، ISBN 977-18-0373-5
* المقريزى: المواعظ و الاعتبار بذكر الخطط والآثار، مطبعة الادب، القاهرة 1968.

تصنيف:مصر
تصنيف:تاريخ مصر
تصنيف:القاهره
جليل البندارى

**جليل البندارى** كاتب وصحفى و ناقد فنى مصرى شهير ,واحد من ألمع الصحفيين و أكترهم شهره, كان سليط اللسان, الفنانة تحيه كاريوكا كانت بتقول عنه انه (جليل) الادب و احنا ”بندارى“ عليه, من مواليد 1917 و مات ف 29 نوفمبر 1968.

الف اغانى كتيره لكتير من المغنيين والمغنيات قدمت السينما من تاليفه فيلم بمبه كشر كمان كتب قصص و له كتير من الكتب الثقافيه و الادبيه ، أشتهرت التسميات اللى كان يطلقها علا الفنانين أو الاعمال الفنيه فهو اللى اطلق علا عبد الحليم حافظ لقب (العندليب الاسمر)، و علا لقاء ام كلثوم و محمد عبد الوهاب فى اغنية أنت عمرى (لقاء السحاب).

كان واحد من ألمع الصحفيين و أكترهم شهرة علا مدا يقارب من اكتر من نص قرن، وعرفه قراء اخبار اليوم كويس بسبب تحريره لميات المقالات و الموضوعات الفنيه ، فهوا اللى أطلق علا أم كلثوم 'معبد الحب'، و علا عبدالحليم 'جسر التنهدات' و هوا جد المخرج السينما احمد البندارى.

## فيلموجرافيا
    
**تأليف**
* وداد الغازية (1983) .... قصة
* بمبة كشر (1974) .... قصة
* شفيقة القبطية (1963) .... قصة
* لوعة الحب (1960) .... قصة
* العتبة الخضراء (1959) .... قصة و سيناريو و حوار
* ابو عيون جريئة (1958) .... قصة وحوار
* موعد مع ابليس (1955) .... مؤلف
* الأنسة حنفى (1954) .... قصة وسيناريو وحوار
* صورة الزفاف (1952) .... حوار
* العقل زينة (1950) .... حوار
* تح مصر (1948) .... حوار
* الشاطر حسن (1948) .... حوار
   
**مزيكا**
* صورة الزفاف (1952) .... تأليف الأغانى
* مبروك عليكى (1949) .... تأليف الأغانى
* المستقبل المجهول (1948) .... تأليف الأغانى
* الشاطر حسن (1948) .... تأليف الأغانى
* جف (1946) .... تأليف الأغانى
* شهر زاد (1946) .... تأليف الأغانى
* لأبرياء (1944) .... تأليف الأغانى
  
**الانتاج**
* موعد مع ابليس (1955) .... منتج
* الأنسة حنفى (1954) .... انتاج

تصنيف:مواليد 1917
تصنيف:وفيات 1968
تصنيف:صحفيين مصريين
تصنيف:كتاب مصريين
تصنيف:كتاب سيناريو مصريين
تصنيف:منتجين افلام مصريين
تصنيف:نقاد مصريين
يوسف بدروس

**يوسف بدروس** كاتب اغانى مصرى كبير كتب اشهر اغانى فريد الأطرش و أسمهان و لكثير غيرهم. توفى سنة 1987 وعمره 82 سنه, وترك عشرات الاغانى.

## كتب

* احلام تغنى
* من القلب
* اغاريد

## فيلموجرافيا
 
* عفريته هانم (1949) .... تأليف اغانى
* شهر العسل (1945) .... تأليف اغانى
* ليلة الجمعه (1945) .... تأليف اغانى

## اغانى [[فريد الأطرش]] من شعر يوسف بدروس

* ابكى يا عينى يوسف, بدروس فريد الأطرش من فيلم مقدرش
* أحلف لك يوسف بدروس, فريد فيلم إنت حبيبى
* احلف لى
* اخر كذبة, يوسف بدروس فريد فيلم اخر كذبه
* اعمل ايه
* الهام الجديد
* إمتى تعود
* أنا قلبى بيقول, يوسف بدروس فريد فيلم بلبل أفندى
* أنساك و أفتكرك تانى
* بتسألينى عن حالى
* بحب من غير أمل, يوسف بدروس فريد اول ألحان فريد الأطرش
* حبيبى فين, يوسف بدروس فريد فيلم مقدرش
* حبيت وكان
* رح يجى يوم وتحبينى
* ساعة بقرب الحبيب, يوسف بدروس فريد فيلم شهر العسل
* ساعة الوداع
* الشريد
* صدقينى
* طلع الفجر
* عتاب الحبيب
* عرفت مقدارك
* عمرى ما حقدر أنساكى
* ليه يا روحى يوسف بدروس فريد فيلم أحلام الشباب
* من يوم جفاكى
* نداء الليل
* نشيد الحبيب
* وحيتاك, يوسف بدروس فريد فيلم إنتصار الشباب
* يا ريت تذوقنى
* يا فرحتى يوم ما تجينى
* ياللى مواعدنى, يوسف بدروس فريد فلم شهر العسل
* يا مصر كنت فى غربة وحيد, يوسف بدروس فريد غناها بعد عودته من لندن سنة 1940
* يا انسان تسرى
* يوم اللقاء

تصنيف:مواليد 1905
تصنيف:وفيات 1987
تصنيف:شعرا مصريين
تصنيف:اقباط
الفريد فرج

**ألفريد مرقس فرج** (كفر الصيادين ، الزقازيق ، محافظة الشرقيه ، 1926 - لندن ،انجلترا ، 4 ديسمبر 2005) كاتب مسرحى من أهم كتاب المسرح فى مصر.

## نشئته
اتولد ألفريد فرج فى محافظة الشرقيه لكن نشئته كانت فى اسكندريه اللى عاش فيها لغاية ما اتخرج من جامعتها. من صغره غوى المسرح و كان بيشارك فى فرق التمثيل فى المدرسه. دخل كلية الاداب فى جامعة اسكندريه قسم لغه انجليزى و اتخرج سنة 1949 و اشتغل مدرس انجليزى لمدة ست سنين و اشتغل صحفى وناقد أدبى فى مجلة روزاليوسف و مجلة التحرير وجورنال الجمهوريه لغاية ما اتفرغ للمسرح ما بين 1964 و 1965 و هى الفتره اللى كتب فيها مسرحيات اتناولت التغييرات الاجتماعيه اللى حصلت فى مصر بعد ثورة 23 يوليه 1952 ، و اشتغل مستشار لهيئة المسرح والموسيقا والفنون الشعبيه. اشتغل مستشار لإدارة الثقافه فى وهران فى الجزاير من سنة 1973 لسنة 1979 من ضمن جهود مصر لتطوير المنطقه اللى حواليها و النهوض بيها ، و اشتغل مستشار برامج الفرق المسرحيه التابعه للثقافه الجماهيريه و مستشار للهيئه العامه للمسرح ، و مدير للمسرح الكوميدى ،و اشتغل كمان فى لندن كمحرر ثقافى لجرانيل عربيه.

## مسرحياته
250 px|يسار
اول نص معروف كتبه كان " صوت مصر " و بسبب انتمائته اليساريه و افكاره السياسيه اعتقل لمدة خمس سنين من 1959ل1964 فى عهد جمال عبد الناصر ، و لما خرج من المعتقل كتب " حلاق بغداد " اللى اتناول فيها فكرة الحريه و الاستقلال و " على جناح التبريزى و تابعه قفه ".

الفريد فرج كان من الجيل المسرحى اللى جه بعد جيل توفيق الحكيم ، جيل يوسف ادريس و سعد الدين وهبه و نعمان عاشور و ميخائيل رومان و محمود دياب و رشاد رشدى ، و واحد من اعمدة المسرح المصرى فى فترة ستينات القرن العشرين ، و كاتب قدر يشكل الذوق المسرحى الرفيع. مسرحياته ناقشت هموم السياسه المعاصره زى فى مسرحيته " الزير سالم " عن حرب البسوس ، و إكمنه درس اللغه و الادب الانجليزى فكان مطلع على المسرح الانجليزى و قرا لشيكسبير و بيرنارد شو و اوسكار وايلد و غيرهم ، و اتأثر بقصص الف ليله و ليله و كان بيعتبر مواضيعها كنز لأدب بيجسد الهويه الوطنيه. كتب مسرحيات كتيره من ضمنها " سقوط فرعون " و " سليمان الحلبى " اللى اتناول فيهم الاستقلال الوطنى ، و " رسايل قاضىسيبييا " ، و " عسكر و حراميه " و الكوميديا الاجتماعيه " جواز على ورقة طلاق " و " عطوه ابو مطوه " اللى قام بدور البطوله فيها الممثل يحيى الفخرانى.

كرمته الدوله المصريه بجوايز كتيره و اخد وسام العلوم و الفنون من الدرجه الاولى. اتوفى فى مستشفى فى لندن فى 4 ديسمبر 2005.

## أهم مسرحياته
* سقوط فرعون
* حلاق بغداد
* الزير سالم
* سليمان الحلبي
* عسكر وحراميه
* على جناح التبريزى وتابعه قفه
* النار والزيتون
* جواز على ورقة طلاق
* غراميات عطوه ابو مطوه 1993

## جوايز و اوسمه مصريه
* جايزة الدوله التشجيعيه فى التأليف المسرحى سنة 1965.
* وسام العلوم والفنون من الدرجه الاولانىى.
* جايزة الدوله التشجيعيه للتأليف المسرحى.

## مصادر

## لينكات برانيه
* 
* المصرى النهارده ، عدد 2000 ،4 ديسمبر 2009 

تصنيف:اقباط
تصنيف:خريجين جامعه الاسكندريه
تصنيف:كتاب مصريين
تصنيف:مسرحيين مصريين
تصنيف:ادبا مصريين
تصنيف:ادب مصرى حديث
تصنيف:روائيين مصريين
تصنيف:مفكرين مصريين
تصنيف:شراقوه
تصنيف:ناس من الزقازيق
حسين بيكار

تصغير|يسار|'''حسين بيكار'''

**حسين امين بيكار** فنان تشكيلى متميز. اتولد يوم 2 يناير 1913 فى اسكندرية، دخل كلية فنون جميلة سنة 1928. اتوفى فى 16 نوفمبر 2002.
* اتولد فى حى الأنفوشى اسكندرية
* دخل مدرسـة الفنون الجميلة العليا سنة 1928 و اتخرج سنة 1933
* اشتغل معيد فى كلية الفنون الجميلة
* صاحب مدرسة للفن الصحفى وصحافة الاطفال
* رسام ومصور وشاعر وفيلسوف ومزيكا
* عنده بنت واحدة (راندا) وعايشة فى لندن مع بنتها (روزا)

## الجوايز و الاوسمة
* وسام الاستحقاق من منطقة الحليفية فى المغرب.
* وسام العلوم والفنون من الطبقة الأولى من الحكومة المصرية، سنة 1972.
* شهادة تقدير الدولة من أكاديمية الفنون فى عيد العلم، سنة 1972.
* جايزة "عبدالناصر" المشتركة مع الاتحاد السوفييتى ، سنة 1975.
* جايزة الدولة التقديرية فى الفنون من المجلس الاعلى للثقافة، سنة 1980.
* وسام الاستحقاق من الطبقة الأولى، سنة 1980.
* درع ريادة ثقافة الطفل من مجلة علاء الدين اللى بتصدرها دار الاهرام من سنة 1997 تحت رعاية سوزان مبارك.
* جايزة مبارك فى الفنون من المجلس الاعلى للثقافة، سنة 2000.

## اشهر لوَحه
* تكوين من النوبة
* جنى البرتقال
* لحن نوبى
* لحن ريفى

## مصادر

## لينكات برانيه
* 

تصنيف:رسامين مصريين
تصنيف:كتاب ادب اطفال مصريين
تصنيف:مصريين اخدوا جايزة الدوله التقديريه
تصنيف:بهائيين
تصنيف:اسكندرانيه
تصنيف:ناس من الانفوشى
جرجس بن الخطير

**جرجس بن الخطير** ، اتلقب بـ **تاج الدين** و " **الشيخ التاج** " ، موظف دوله مصرى مسيحى كبير فى عهد السلطان الأشرف برسباى. ابن الخطير كان مسيحى مصرى من المقربين للأشرف برسباى قبل ما يتسلطن و ادار ديوانه فى عهد السلطان المؤيد شيخ. ااترقا فى خدمة الديوان المصرى و عينه رئيس على الديوان الخاص و على الديوان المفرد ، و بعد ما اتسلطن برسباى رقاه و بقى ناظر الاسطبل السلطانى و إستدار المقام الناصرى لإبن السلطان برسباى و اشتغل فى مراكز تانيه مرموقه. اتعرف بالعفه و الأمانه و السياسه العادله و اهتمامه بشئون الفلاحين المصريين و مراعاتهم .

## ألقاب و مصطلحات مملوكيه فى المقاله
* إستدار ( بتكتب ساعات أستادار بضم الالف وده غلط ) . رئيس المخازن السلطانيه المتعلقه بالمطابخ و الحاشية و الجاشنكيريه و المصاريف و الكسوه و غيرها و ده كان مركز كبير جداً اللى بيقوم بيه بتبقى عليه مسئوليات ضخمه.

## فهرست

## المراجع
* المقريزى : السلوك لمعرفة دول الملوك ، تحقيق محمد عبد القادر عطا ، دار الكتب العلميه ، بيروت 1997.

تصنيف:مماليك
تصنيف:سياسيين مصريين
تصنيف:امرا ورجال دوله من العصر المملوكى
تصنيف:اقباط
دينا باول

**دينا حبيب باول** امريكية من اصل مصرى من مواليد سنة 1973. مساعدة وزير الخارجية الأمريكى للشئون التعليم والثقافة. نايبة وكيل وزارة الخارجية للشئون الدبلوماسية العامة و الشئون العامة. هاجرت لـ الولايات المتحدة و هى صغيرة.

## لينكات برانيه

## مصادر

تصنيف:مواليد 1973
تصنيف:مصريين عاشو فى امريكا
تصنيف:امريكان مصريين
تصنيف:سياسيين امريكان
تصنيف:اقباط
تصنيف:اقباط المهجر
تصنيف:شخصيات الحزب الجمهورى الامريكى
نونى درويش

thumb|نونى درويش
**نونى درويش** مولوده سنة 1949 بإسم ناهد مصطفى حافظ درويش. أطلق مؤيدون لنظام مبارك فى مصر ومنهم إعلاميون وقانونيون اشاعات بانها كانت مؤسسة حركة عرب من اجل اسرائيل وهى الضابط المسئول على ايد فريدم هاوس عن تجنيد رموز من حركة 6 ابريل فى مصر والشرق الاوسط لنشر الفوضى تحت مسمى نشر الديموقراطيه و مهاجمه الجيش المصرى و الشرطه .
هى كاتبه و متكلمه امريكيه مصريه. هى مؤيده للسلام بين العرب و اسرائيل. أبوها هو مصطفى حافظ درويش, و كان مدير للمخابرات العامه المصريه فى غزه فى خمسينات القرن العشرين, و مؤسس و قائد للعمليات الفدائية  فى فلسطين. اختها الميّته هى هدى, بتشتغل دكتورة, و اختها مى, مرات الكاتب شريف الشوباشى.

درست علم الاجتماع فى الجامعه الامريكيه فى القاهره و إتخرجت منها سنة 1969. هاجرت سنة 1978 للولايات المتحده مع جوزها. اعتنقت المسيحيه, بيتنسب ليها قولها ”الاسلام هو اللى سابنى و بروح للكنيسه بحيث مش بيتكلمو فى السياسه عشان أسمع كلام عن الحب, ماعُدتش بسمعه فى جوامعنا.“ ظهرت على قناة الحياه المسيحيه و روت قصة اعتناقها المسيحيه. كتبت مقالات تنتقد فيها اللى بتشوفه على انه تطرف اسلامى و أسست حركة ”عرب لأجل اسرائيل“.

تصنيف:مصريين امريكان
تصنيف:مواليد 1948
تصنيف:امريكان مصريين
تصنيف:مصريين عاشو فى امريكا
تصنيف:مسلمين دخلوا فى المسيحية
تصنيف:اقباط
تصنيف:اقباط المهجر
تصنيف:منتقدين للاسلام
تصنيف:صهاينه
تصنيف:مصريين ضد ثورة 25 يناير
جورج ابيض

**جورج الياس ابيض** (5/51880-1959)، ممثل سينما ومسرح لبنانى مصرى.
 
* اتولد جورج ابيض فى بيروت فى لبنان وهاجر لمصر لما كان عمره 18 سنه
* درس فى معهد الفنون المسرحية
* قدم اول فيلم غنائى مصري
* عمل جورج ابيض على راس فرقته لحد سنه 1932
* اول نقيب للممثلين فى مصر سنة 1942
* اخد رتبة البكاوية من الدرجة الاولى سنة 1945
* كان متجوز الفنانة الكبيرة والعظيمة دولت أبيض
## مسرحياته

* اوديب الملك
* لويس الحاى عشر
* عطيل
* تاجر ڤينيسيا
* ترويض النمرة
* عدو الشعب
* شارل السادس
* تيمور لتلك الساحرة
* العشرة الاولى
* الشعلة
* العرائس
* صلاح الدين وملكة أورشليم
* ابطال المنصورة
* الحاكم بأمر الله
* الهوارى
* حور محب
* عاصفة على بيت وسفينة نوح
* البدوية
## لينكات برانيه

 

تصنيف:مواليد 1880
تصنيف:وفيات 1959
تصنيف:مسيحيين لبنانيين
تصنيف:ممثلين لبنانيين
تصنيف:لبنانيين عاشو فى مصر
تصنيف:مصريين لبنانيين
تصنيف:ممثلين مصريين
تصنيف:مسرحيين مصريين
دولت ابيض

تصغير|'''دولت ابيض'''
**دولت ابيض** ممثلة سينما ومسرح مصريه
 
* فنانة كبيرة وعظيمة شاركت زوجها جورج ابيض فى المسرح
* اشتهرت فى السينما المصرية بدور الام القاسية او الحما
* امها من اصول روسية اما ابوها حبيب بطرس قصبجى فهو من اسيوط
* اتولدت فى اسيوط فى يوم 29 يناير سنة 1896
* اكتشفها عزيز عيد
* أبتدت حياتها مع عزيز عيد فى المسرح فى الفرقة اللى كونها سنة 1917 فقدمها فى مسرحية ”خللى بالك من اميلي“
* اتجوزت  الفنان الكبير جورج ابيض فى سنة 1923 فغيرت اسمها من دولت قصبجى لابيض

## افلامها

* أولاد الذوات *مع [[يوسف وهبى]] سنة 1932*
* الوردة البيضاء *مع [[محمد عبد الوهاب]] سنة 1933، ومن اخراج [[محمد كريم]]*
* الدكتور سنة 1939
* قلب ست *مع [[امينه رزق]] سنة 1940*
* مصنع الزوجات *1941*
* دنيا *مع [[احمد سالم]] و [[راقية ابراهيم]]*
* خفايا الدنيا
* ابن البلد
* الموسيقار *مع المطربة لور دكاش ويعقوب طانيوس واخراج السيد زيادة*
* دايما فى قلبى *اول فيلم أخرجه [[صلاح ابو سيف]] بطولة عقيلة راتب والوجه الجديد انذاك [[عماد حمدى]]*
* المنتقم *مع [[احمد سالم]]*
* قلبى وسيفي
* امحسوب العيلة *وهو الفيلم اللى ظهرت فيه نجاة الصغيرة هيا طفلة*
* من القلب للقلب *بطولة [[ليلى مراد]] و [[كمال الشناوى]] الاب مع زوجها جورج فيلم*
* الشيخ حسن *مع حسين صدقي*
* الحب العظيم
* المراهقات
* غرام الأسياد
* الحقيقة العارية
* *اخر ما مثلت كان فيلم* امبراطورية م *مع [[فاتن حمامه|فاتن حمامة]]*

## جوايز

* جايزة التمثيل التانية سنة 1925
* الجايزة الأولى فى الكوميديا سنة 1925
* وسام الدولة فى الفنون فى عيد العلم سنة 1960

تصنيف:مواليد 1896
تصنيف:وفيات 1978
تصنيف:ممثلات مصريات
تصنيف:مصريين روس
تصنيف:اقباط
تصنيف:اشخاص من محافظه اسيوط
تصنيف:ناس من مدينة اسيوط
طارق حجى

**طارق حجى** كاتب ومفكر ليبرالى من مصر. (مواليد 12 اكتوبر 1950 بور سعيد , مصر).

## كتبه

* افكار ماركسيه فى الميزان (1978).
* الشيوعيه والاديان .
* تجربتى مع الماركسيه .
* ما العمل ؟
* الاصنام الاربعه .
* ثالوث الدمار .
* مصر بين زلزالين .
* التحول المصيرى .
* نظرات فى الواقع المصرى .
* نقد العقل العربى (2003)
* الثقافه اولا واخيرا .
* قيم التقدم .
* تاملات فى العقل المصرى .
* هوامش على دفتر العقل المصرى .
* الاداره والواقع العربى .
* On Management & Petroleum Industry
* Egypt's Contemporary Problems
* Critique of Marxism
* Egyptian Political Essays
* Culture, Civilization & Humanity عن دار نشر Frank Cass البريطانيه/الامريكيه "400 صفحه بالانجليزيه" (لندن/بورتلاند) فى 2003
* L’inéluctable Transformation (بالفرنسيه) (1991)

## لينكات برانيه

* موقع طارق حجى
* المزيد من موسوعه النجاح 
* مقالات د. طارق حجى 
* مقابلات تليفزيونيه لدكتور طارق حجى
* مقالات وفيديوهات
## مصادر

تصنيف:مواليد 1950
تصنيف:قانونيين مصريين
تصنيف:مفكرين مصريين
تصنيف:ليبراليين مصريين
تصنيف:خريجين جامعه عين شمس
تصنيف:بورسعيديه
وهابيه

**الوهابيه** هى حركه مذهبيه و سياسيه سميت بالاسم ده لانها انتسبت لمحمد بن عبد الوهاب اللى قام بالدعوه و نشرها لكن اتباع محمد بن عبدالوهاب لايطلقون على انفسهم انهم وهابيين ولايعتبروه مذهبا.

## بداية الحركه
بدات الحركه بتعاون محمد بن عبد الوهاب و محمد بن سعود اللى فكرو انهم يعملو دوله ( سلفيه ) ويكون محمد ابن سعود هوا القائد السياسى للدوله و يكون محمد بن عبد الوهاب هوا القائد الدينى او راجل الدين الاول فيها و اخد تفكيرهم يروح ناحية التوسع على حساب الولايات اللى جمب الحجاز على اساس انهم كفار و بعدو عن تعاليم الاسلام .

## عقيدة الوهابيين (السلفيين)
بتقوم عقيدة السلفيين على 6 حاجات:
# تقديم النقل (كلام القرآن والحديث) على العقل.
# عدم تأويل النقل والفهم الحرفى له.
# مصادر التشريع هيا القرآن والسنه بس.
# مفيش فرق بين الحديث المتواتر وحديث الاحاد.
# فهم النصوص زى ما فهمها السلف من غير تجديد.
# عدم التقليد فى الدين واتباع المذاهب.

## تأسيس [[الدوله السعوديه الاولى|الدوله السعوديه الأولى]]
محمد بن عبد الوهاب و محمد بن سعود حاربو كتير من الممالك اللى حواليهم و ضموها ليهم ( و ده السبب فى ان السعوديه مساحتها كبيره جدا بالنسبه لباقى دول جزيرة العرب اللى حواليها ) و مع توسعات الدوله الوهابيه على حساب بقية الولايات الى فى شبه جزيرة العرب و اللى كانت كلها تحت الاحتلال التركى فده خوف الحاكم التركى ( العثمانى ) من دولة محمد بن عبد الوهاب و محمد بن سعود اللى وجودها كان خطوره كبيره على السلطان التركى نفسه.
## محمد على
فى الوقت ده اللى عنده القوه العسكريه اللى ممكن يقضى بيها على الدوله الوهابيه هوا محمد على باشا فطلب السلطان العثمانى من محمد على انه يقضى على خطر الدوله الوهابيه فبعت محمد على باشا ابنه ابراهيم باشا للمهمه دى و فعلا نجح فى انه يقضى على الدرعيه العاصمه بتاعتهم فكان حكم مصر ليه و لولاده من بعديه مكافاه ليه بعد ما قضى على دولة السعوديه الوهابيه.

## هد الاثار الاسلاميه على ايد الوهابيين
بيقوم الوهابيين فى السعوديه بحمله منظمه لهد الاثار الاسلاميه من مساجد واضرحه وبيوت ومقابر تخص الفتره الاولانيه اللى ظهر فيها الاسلام فى الحجاز، وبيحصل التدمير ده بالذات حوالين مكه والمدينه ولسه مستمر من بدايات القرن التسعتاشر لحد دلوقتى.

### الاثار اللى اتهدت
**جوامع**
هد السلفيين اكتر من 44 جامع منهم:
* جامع حمزة بن عبد المطلب عم محمد.
* جامع فاطمه الزهراء بنت محمد.
* جامع المنارتين.
* جامع عثمان بن عفان.

**مقابر**
* مدفن آمنة بنت وهب، ام محمد (فى الابواء).
* مدفن عبد الله بن عبد المطلب، ابو محمد (فى المدينه).
* مدافن جنة المعلى او الحجون، كان مدفون فيها عبد المطلب جد محمد، ومراته خديجه، وعمه ابو طالب وغيرهم من اجداد محمد وعيلته.
* مدافن البقيع او جنة البقيع، و كان مدفون فيها كل زوجات محمد ما عدا خديجه وميمونه، وابراهيم ابنه من ماريه القبطيه، ورقيه بنت محمد من خديجه، وعباس بن عبد المطلب عم محمد وغيرهم.

## مصادر

تصنيف:طوايف اسلامية
تصنيف:سياسه
تصنيف:اسلام
تصنيف:مذاهب اسلاميه
973

## مواليد
* ابو الريحان محمد ابن احمد بيرونى المشهور بـ (البيرونى) ( مدينة خوارزم ، خراسان (توركمينيستان دلوئتى)، 5 سبتمبر 973 - غزنه (افغانيستان دلوقتى )، 13 ديسمبر 1048 ) كان فيلسوف و عالم عربى
## وفيات

## اهم احداث السنه

## مصادر

973
سلاجقه

300px|thumb|الامبراطوريه السلچوقيه
**السلاچقه** Seljuk Empire، و كمان **السلچوق**، ينتسبوا السلچوق زعيم قبايل الغز الترك. ظهروا فى فارس فى القرن العاشر و اعتنقوا الاسلام. فى سنة 1040 تمكنوا من الانتصار على جيش جيش الغزنويين قرب ميرف و مد طغرل بك (حفيد سلجوق) سيطرته على فارس و العراق و دخل الى بغداد سنة 1055 و قضى على الدوله البويهيه و اصبحوا الحكام الفعليين للخلافه العباسيه اللى بقت مجرد خلافه اسميه. غزو ارمينيا و بلاد الكرج (چورچيا) و معظم اسيا الصغرى بقيادة الب ارسلان و شنوا غارات على سوريا و  غلبو  الامبراطور البيزنطى رومانوس الرابع و تمكنوا من اسره سنة 1071 فى معركه تاريخيه مهمه تدعى "معركة ملاذكرد" و قربت جيوشهم من كونستانتينوبوليس عاصمة الامبراطوريه البيزنطيه و شكلوا تهديد عليها وده احد اسباب قيام الحروب الصليبيه بعد ما الامبراطور اليكسيوس الاول استغاث باللاتين الكاتوليك فى غرب اوروبا فانتهز البابا اوربان التانى الفرصه و دشن حمله صليبيه استولت على قونيا عاصمة السلاچقه و فى اسيا الصغرى و انطاكيا و اتجاوزت اسيا الصغرى و استولت على بيت المقدس.

دولة السلاچقه تمتعت باداره منظمه جداً فى عهد ملكشاه (ابن الب ارسلان)، و بنهضه ثقافيه بفضل الصدر الاعظم نظام الملك، و مناللى ساهموا فى هذة النهضه كعمر الخيام اللى عمل بالتقويم الجلالى.

فى القرن الاتناشر تجزات دولة السلاچقه و خرجت منها دول جديده زى الدوله الزنكيه فى سوريا اللى ظهر فيها نور الدين محمود المشهور بانتصاراته على الصليبيين، و امبراطورية خوارزم، و سلطنة الروم (سلطنة قونيا). فى القرن التلاتاشر اكتسح المغول هذة الدول جنكيز خان و خلفائه من امثال هولاكو خان.
## لستة الحكام

سلاجقه
سلاجقه
سلاجقه
تصنيف:دول اسلاميه
جاوس

**يوهان كارل فريدريش جاوُس ** (Johann Carl Friedrich Gauss) كان عالم رياضيات ألمانى.

## حياته
اتولد جاوس لعيله فقيره فى مدينه براونيشفايج (Braunschweig) سنة 1777 و كانت اكبر أمانى ابوه انه ابنه يبقى بناء أو بستانى، و ظهرت براعته و هو طفل فى سن تلات سنين لما اكتشف لوالده غلط فى راتبه الأسبوعى.

ساهم فى مجالات كتيره منها نظريه الاعداد و الاحصا و التحليل الرياضى و الهندسه التفاضليه و الفلك و البصريات و الجوديسيا و الاستاتيكا الكهربيه و معروف ب"**أمير الرياضيات**"، و بيعتبر واحد من أعظم علما الرياضيات فى كل العصور، و ليه تأثير كبير جدا فى فروع كتيره من الرياضيات و العلوم، و بيعتبر من أكتر علما الرياضيات أهميه، كان بيسمى الرياضيات بـ "**ملكه العلوم**".

كان طفل معجزه، أنجز أول اكتشاف ليه و هو فى مرحله المراهقه، و كمل كتابه و اللى بيسميه علما الرياضيات تحفته (Disquisitiones Arithmeticae) سنه 1798 و سنه 21 سنه بس، و الكتاب ده هو أساس نظريه الاعداد.

بقى أستاذ و مدير لمرصد جونتجن، و لتكريمه جامعه جوتنجن اللى كان طالب و أستاذ فيها و بالتعاون مع مدينه جوتنجن و جمعيه جاوس عملو سنه 2005 هى سنه جاوس و اتعملت مهرجانات و مموديل و محاضرات تخليدا لاسمه فى السنه دى.

اتوصل جاوس لحل المعادلات من حدين، و أثبت قانون التبادل التربيعى، و أسس النظريه الرياضيه للكهربا، و تكريما ليه اتسمت وحده قياس الحث الكهرومغناطيسى باسمه (جاوس)، كان اسمه موجود على ضهر المارك الألمانى فئه العشر ماركات.

مات فريدريش جاوس فى جوتنجن سنة 1855.
## شوف كمان
* قانون جاوس
* قانون جاوس المغناطيسى

## لينكات برانيه
* 

## مصادر

تصنيف:علما
او ثانت

thumb|&nbsp;''او ثانت'' (1968).

**او ثانت** ( ဦးသန်  &nbsp;*U Thant*) (بنتانا, بورما, 22 يناير 1909 - 25 نوفمبر 1975), تالت امين عام للأمم المتحده, خلف داج همرشولد اللى اتقتل فى حادثة طياره.

اتولد *او ثانت* فى بنتانا فى بورما (ميانمار) سنة 1909 واتعلم فى المدرسه الوطنيه العليا فى بنتانا بعدين فى جامعة رانجون, و بعد تخرجه اشتغل فى التعليم والاعلام فعمل مدرس فى المدرسه الوطنيه العليا وعُين ناظر فيها سنة 1931 و بعد ما نجح و اخد المركز الاول فى امتحان للعمل فى المناصب التعليميه فى المدارس الثانويه الوطني، و بقى كعضو فى لجنة الكتب المدرسية فى بورما وفى مجلس التعليم الوطنى قبل الحرب العالميه الثانيه و فى نفس الوقتاشتغل صحفى غير متفرغ وفى سنة 1942 عمل*او ثانت* لعدة اشهر كأمين للجنة اعادة تنظيم التعليم فى بورما و بعدين رجع مرة اخرى ليكون ناظراً فى المدرسه الوطنيه العليا وبقى فى منصبه ده اربعة اعوام لحد تم تعيينه سنة 1947 مدير صحفى لحكومة بورما بعد كده بعام عُين وكيل لوزارة الاعلام وفى سنة 1953 عُين امين للمشاريع فى مكتب رئيس الوزرا البورمي. اتجه بعد كده للسلك الدبلوماسى وفى نفس الوقت كان مستشاراً لرئيس وزرا بورما، وفى الفترة ما بين 1957 و 1961اشتغل ممثل دائم لبورما فى الامم المتحده برتبة سفير وفى تلك الفتره ترأس وفود بورما فى دورات الجمعيه العامه, و فى سنة 1959 فى نفس فترة اجتماعات الدورة الرابعة عشر للجمعية العامة خدم بوصفه نائب من نواب رئيس الجمعيه العامه. وفى سنة 1961 ترأس *او ثانت* لجنة الامم المتحده للمصالحه فى الكونغو وترأس لجنة صندوق الامم المتحده للمشاريع الانتاجيه.

فى 3 نوفمبر 1961، و بعد موت داج همرشولد المفاجئ فى حادثة طائرة، عُين *او ثانت* امين عام للامم المتحده بالانابة بعد ما اختارته الجمعيه العامه بالاجماع بناء على توصية من مجلس الامن لكى يكمل المدة المتبقية لـ داج همرشولد, وفى 30 نوفمبر 1962 اختارته الجمعيه العامه بالاجماع امين عام للامم المتحده لفتره تنتهى فى 3 نوفمبر 1966.

بعد نهاية فترته الاولى مددت الجمعيه العامه خدمته كأمين عام للأمم المتحده لفتره ثانية تنتهى فى 2 ديسمبر 1971 بناء على توصيه بالاجماع من مجلس الامن. فاستمر فى منصبه لغاية 31 ديسمبر 1971. حصل يوثانت على اكثر من دكتوراة فخرية من جامعات كثيرة فى العالم. و بعد ما انتهت فترته التانيه فى 1971 أحيل للتقاعد لحد توفى فى 25 نوفمبر 1974.
## مصادر

## مصادر
* ماهر حسن, المصرى اليوم, مؤسسة المصرى اليوم للصحافة والنشر, عدد 1991, 25 نوفمبر 2009.

تصنيف:مواليد 1909
تصنيف:وفيات 1974
تصنيف:بورميين
تصنيف:مرضى السرطان
تصنيف:امين عام الامم المتحده
تصنيف:الامم المتحده
اليكسيوس الاول كومنينوس

left|thumb|250px| أليكسيوس الاول كومنينوس 1048 - 1118
300px|thumb|الامبراطوريه البيزنطيه سنة 1081 بعد ما انكمشت
**أليكسيوس الاول كومنينوس** - Ἀλέξιος Α' Κομνηνός - ( اتولد 1048 - اتوفى 15 اغسطس 1118 ) امبراطور بيزنطه ( الامبراطوريه البيزنطيه او الامبراطوريه الرومانيه الشرقيه ). حكم من 4 ابريل 1081 لغاية وفاته فى 15 اغسطس 1118 و كان على عرش كونستانتينوبوليس وقت الحمله الصليبيه الاولى ، مؤسس الاسره الكومنينيه Komnenian dynasty ، و ابو الاميره المؤرخه انا كومنينا اللى أرخت لفترة حكمه فى كتابها المهم الكسيادا " ( Αλεξιάδα ). امبراطور بيزنطه كان كمان بيعتبر شخصيه مقدسه بوصفه رئيس الكنيسه البيزنطيه ( اليونانيه ).

اتولد أليكسيوس فى عيله بيزنطيه غنيه و مرموقه و بعد ما خلص تعليمه العسكرى ( 1068 - 1081 ) استولى على عرش بيزنطه سنة 1081 فى ظروف وحشه كانت احوال الامبراطوريه البيزنطيه عماله تتدهور بسبب توسع السلاجقه اللى احتلو اراضى البيزنطيين فى اسيا الصغرى و هجمات قبايل الترك و هجمات النورمانديين اللى استولو على اراضى الامبراطوريه فى ايطاليا و حاولو يستولو على اراضيها فى اوروبا ، لكن اليكسيوس قدر يسيطر على الأوضاع و يهزم النورمانديين الطليان و القبايل التركيه ويدخل فى معاهدات مع السلاجقه اللى كانو قربو جداً من القسطنطينيه عاصمة مملكته ، لكن مشكلته الكبيره حصلت بعد ما استعان باللاتين فى غرب اوروبا و كان غرضه انهم يبعتوله مساعدات عسكريه و مرتزقه عشان يصد السلاجقه و القبايل التركيه لكن البابا اوربان التانى انتهز الفرصه و راح مدشن الحركه الصليبيه ضد المسلمين فى شرق البحر المتوسط فاتدفقت جيوش اللاتين على اراضى الامبراطوريه البيزنطيه و هى فى طريقها للشرق و خربو مدنها و كنايسها و بقو مصدر تهديد كبير على الامبراطوريه و دخل معاهم اليكسيوس فى مناورات سياسيه و عسكريه. قدر اليكسيوس انه يحمى عاصمة السلاجقه قونيا اللى كان فيها سكان يونانيين من الصليبيين و استسلمت له المدينه بدل ما تستسلم للصليبيين اللى كانو ناويين يعملو فيها مدبحه كبيره فأتدهورت علاقتهم بيه اكتر و زاد كرههم ليه. رغم الصعوبات و الظروف اللى واجهها اليكسيوس كان سياسى محنكاشتغل لما فى وسعه لحمايه الامبراطوريه اللى فى الاخر بعد وفاته بحوالى قرن هاجمها الصليبيين و دمروها و استولو عليها وقت الحمله الصليبيه الرابعه سنة 1204.
## شوف كمان
الاباطره البيزنطيين
150 px|center

## مصادر

* (انا كومنينا) Anna Komnene, The Alexiad, Penguins Books 2003
* (ستيفين رونسيمان)Runciman, Steven, A history of the Crusades (3 parts). Penguin Books, 1987

تصنيف:الامبراطوريه البيزنطيه
تصنيف:بيزنطيين
اليكسيوس 1
تصنيف:الحمله الصليبيه الاولى
تصنيف:الحروب الصليبيه
تصنيف:مواليد 1048
تصنيف:وفيات 1118
تصنيف:مواليد فى استانبول
ناجى حبيب

**ناجى حبيب** (اتولد فى القاهرة 5 اغسطس 1952 ) استاذ الجراحة ،إمبريال كوليدج لندن رائد فى جراحة الكبد والمراره و جراحة اورام الكبد والمراره . دلوقتى بيفوم بابحاث فى الخلايا الجذعية والعلاج الجينى فى كلية امبريال.

## ابحاثه
Professor Nagy Habib

## موقعه
Professor NAGY A HABIB
فشل كبدي

تصنيف:مواليد 1952
تصنيف:اطبا مصريين
تصنيف:اقباط
تصنيف:اقباط المهجر
تصنيف:مصريين عاشو فى المملكه المتحده
تصنيف:بريطانيين من اصل مصرى
امبراطورية نيقيا

**امبراطورية نيقيا** او **امبراطورية نيقيه** ، او **امبراطوريه نيقيا البيزنطيه ** ( باليونانى : Βασίλειον τῆς Νίκαιας ) - ( استمرت من 1204 لغاية 1261 ).

بعد الحمله الصليبيه الرابعه اللى هاجمت كونستانتينوبوليس اتجزأت الامبراطوريه البيزنطيه و اسس الصليبيين

نيقيا كانت من اجزاء الامبراطوريه البيزنطيه فى شرق غرب اسيا الصغرى و اسسها ثيودور لاسكاريس و وسع خلفائه حدودها على حساب الترك السلاجقه و حالفو البلغار ضد أبيروس و حاربو الصليبيين اللاتين بنجاح. فى سنة 1259 استولى ميخائيل التامن على عرش نيقيا و فى سنة 1261 قدر يسترد القسطنطينيه من الصليبيين و رجع الامبراطوريه البيزنطيه. اللاسكاريين اباطرة نيقيا حالفو الظاهر بيبرس فى مصر و كانت علاقاتهم كويسه جداً مع مصر.
## اباطرة نيقيا
* ثيودور الاول لاسكاريس (1204-1222)
* يوحنا التالت دوكاس فاتاتزس (1222-1254)
* ثيودور التانى لاسكاريس (1254-1258)
* يوحنا الرابع لاسكاريس (1258-1261)
* ميخائيل التامن بالايولوجوس (حكم مشترك 1259–1261؛ استعادة الإمبراطورية البيزنطية)

نيقيا
نيقيا
تصنيف:دول مسيحيه
مراد وهبه

**مراد وهبة جبران** بروفيسور و استاذ الفلسفه فى جامعة عين شمس

## نشأته
اتولد يوم 13 اكتوبر 1926 فى مدينة القوصيه فى محافظة اسيوط فى مصر ، درس الفلسفة فى جامعات القاهرة و عين شمس ، واخد الدكتوراة من جامعة اسكندرية

فيلسوف مصرى كبير بيكتب كتير عن العلمانية والتنوير ، من زمن بيحاول تأسيس مفهوم العلمانية فى مصر والبلاد العربية.

هو بروفيسور و أستاذ الفلسفة فى جامعة عين شمس وعضو فى مجموعة من الأكاديميات والمنظمات الدولية الكبيرة بيرأس الجمعية الدولية لابن رشد والتنوير، ومذكور ضمن موسوعة الشخصيات العالمية من ال500 شخصية الاكتر شهرة فى العالم.

وعضو فى شوية منظمات دولية منها الأكاديمية الانسانية والاتحاد الدولى للجمعيات الفلسفية اضافة الى المجلس الأعلى للثقافة المصري.

يعرف عن الدكتور مراد وهبة أنه بيدعو كتير لضرورة احياء فلسفة ابن ر شد بوصفها " ..أداة لجسر الهوة بين الغرب والمجتمع الاسلامى بعد أحداث الحداشر من سبتمبر ونجاح ابن رشد فى البيئة الأوربية بفلسفة 'الرشدية اللاتينية' اللى أسهمت كثيرا فى تأسيس العقلانية الأوروبية، وما تولد عنها من اصلاح دينى فى القرن ال 16، وتنوير فى القرن ال 18 حيث وظفت بشكل واسع آراء ابن رشد الداعية الى اعمال العقل فى فهم النص و فى الحوار الايجابى بين الناس، كما أنه من أبرز الناس اللى بيتكلموا ويدعوا الى تأسيس العلمانية فى الفكر العربي.

## كتبه
* المذهب فى فلسفة برجسون (1960)
* محاورات فلسفية فى موسكو (1977)
* فلسفة الابداع (1996)
* مستقبل الأخلاق (1997)
* جرثومة التخلف (1998)
* ملاك الحقيقة المطلقة (1998)
* الاصولية و العلمانية (2005)

## مصادر

## لينكات
* 

تصنيف:اقباط
تصنيف:متعلمين فى جامعة القاهره
تصنيف:كتاب مصريين
تصنيف:مفكرين مصريين
تصنيف:اكاديميين مصريين
تصنيف:فلسفه
تصنيف:اشخاص من محافظه اسيوط
تصنيف:ناس من القوصيه
تصنيف:مقالات مختاره
نيقيا

تصغير|300px|من أبواب نيقيا
**نيقيا** او **نيقيه** - باليونانى : Νίκαια ‍، بالانجليزى Nicaea - ( مدينة ازنيك فى توركيا دلوقتى ) ، مدينه قديمه فى اسيا الصغرى اتأسست فى القرن الرابع قبل الميلاد و بقت مركز تجارى مهم فى 
. اشتهرت بالمجمع المسيحى المقدس اللى انعقد فيها سنة 325 و اتعرف باسم مجمع نيقيا. فضلت مدينه مزدهره فى فترة العصور الوسطى و كانت من المدن البيزنطيه المهمه.استولى عليها الترك السلاجقه و بقت عاصمه لسلطنة الروم. فى سنة 1097 وقت الحمله الصليبيه الاولى حاصرها الصليبيين لكن الامبراطور البيزنطى اليكسيوس الاول قدر يستولى عليها قبلهم بعد ما استسلمت ليه فقدر بكده انه يمنع الصليبيين من تخريبها و عمل مدبحه فيها. فى سنة 1204 بقت عاصمة امبراطورية نيقيا.
## معرض صور

File:Iznik Wall at Yenisehir Gate 8219.jpg
File:Iznik Wall at Yenisehir Gate 8227 Panorama.jpg
File:Iznik Wall at Lefke Gate 8254.jpg
File:Iznik Wall at Istanbul Gate 8288.jpg
File:Iznik Wall at Lefke Gate 8274.jpg
File:Iznik Theatre 1644.jpg


العصر الرومانى
تصنيف:مدن تركيا
تصنيف:مدن قديمه
1366

السنه دى سنه كبيسه فى التقويم جريجورى

## مواليد

* الملكه ان من بوهيميا

## وفيات

## اهم احداث السنه

## شوف كمان

* سنه بسيطه تبتدى يوم جمعه
* سنه بسيطه تبتدى يوم سبت
* سنه بسيطه تبتدى يوم حد
* سنه بسيطه تبتدى يوم اتنين
* سنه بسيطه تبتدى يوم تلات
* سنه بسيطه تبتدى من الاربع
* سنه بسيطه تبتدى يوم خميس

* سنه كبيسه تبتدى يوم جمعه
* سنه كبيسه تبتدى يوم سبت
* سنه كبيسه تبتدى يوم حد
* سنه كبيسه تبتدى يوم اتنين
* سنه كبيسه تبتدى يوم تلات
* سنه كبيسه تبتدى يوم اربع
* سنه كبيسه تبتدى يوم خميس

## مصادر

1366
تصنيف:سنين كبيسه فى التقويم الجريجورى
1421

## مواليد

* كارلوس الرابع ملك نافارا

## وفيات

## اهم احداث السنه

## مصادر

1421
مادلين موراى اوهير

**مادلين موراى أوهير ** (13 ابريل 1919 - 29 سبتمبر 1995) كانت ملحده امريكية ومؤسسة منظمة الملحدين الامريكيين ورئيستها من 1963 لحد 1986. ابنها جون جارث موراى، كان رئيس للمنظمة من 1986 لحد ما مات مقتول سنة 1995 هو ومادلين وحفيدتها روبين موراى أوهير.
## مصادر

تصنيف:مواليد 1919
تصنيف:وفيات 1995
تصنيف:ملحدين امريكان
تصنيف:ناس اتقتلو فى تكساس
محمد التابعى

200 px|left
**محمد التابعى محمد وهبة** صحفى مصرى مشهور,اتولد فى 18 مايو سنة 1896 على شاطئ بحيرة المنزله مصيف الجميل , مدينة بورسعيد، اسس مجلة اخر ساعة ولقبوه امير الصحافة.

* اخد ليسانس الحقوق فى سنه1923
بدأ يكتب مقالات فنية سنه 1924 فى جريدة الاهرام تحت اسم'حندس'
* اسس مجلة اخر ساعة الشهيرة سنه 1934
* شارك فى تأسيس جريدة المصرى مع محمود ابو الفتح و كريم ثابت
* توفى فى 24 ديسمبر سنة 1976

## شويه من اعماله

* بعض من عرفت 1950
* من أسرار الساسة و السياسة 1959
* أسمهان تروى قصتها 1961
* الوان من القصص 1964
* أحببت قاتلة 1966
*  لما نحب 1969
* لماذا قتل 1969
* ليلة نام فيها الشيطان 1969
* جريمة الموسم 1960
* صالة النجوم 1970
* رسايل و اسرار 1970
* حكايات من الشرق والغرب 1972
  
## قصص افلام سينيمائية، مسرحيات و مسلسلات تلفزيونية

* نورا: بطولة كمال الشناوى و نيللى و عادل ادهم
*  لما نحب: بطولة رشدى اباظه و ناديه لطفى
* عدو المرأة: بطولة نادية لطفى و لولا صدقى
* فيلم مصرى فى لبنان بطوله كمال الشناوى نور الهدى لولا صدقى الياس مؤدب واخراججيانى فيرنتشو سنه 1952
* سيناريو فيلم "صوت من الماضى" بطولة احمد رمزى ، ايمان ، امينه رزق و عبدالوارث عسر
* مسلسل جريمة الموسم فى التلفزيون المصرى بطولةعادل أدهم
* مسرحية ثورة قرية (كتبت سنة 1933) بطولة صلاح قابيل، رشوان توفيق،عزت العلايلى و عادل امام و اخراج حسين كمال.
* مسرحية "لما نحب" اعداد د. سمير سرحان و محمد عدل

تصنيف:مواليد 1896
تصنيف:وفيات 1976
تصنيف:صحفيين مصريين
تصنيف:كتاب مصريين
تصنيف:بورسعيديه
سيسيليا

** سيسيليا** (بالطليانى و السيسيلى Sicilia - *و بتتنطق باللغتين* ، بالعربى **صقليه**)، جزيره على شكل مثلث فى البحر المتوسط فى جنوب ايطاليا و بيفصلها عنها مضيق مسينا. عاصمتها بالرمو. اكبر جزيره فى البحر المتوسط بمساحة 25.708 كم مربع و سطحها جبلى ماعادا سهل كاتانيا الخصيب. اعلى قممها جبل اتنا . مناخها لطيف و طبيعتها منظرها جميل. بليها الحكم الذاتى و أهم مواردها الزراعه و بتصدر العنب و البرتقان و الكبريت و السمك.

## تاريخ
[100px|thumb|سيسيليا فى جنوب [ايطاليا.]]
[300px|thumb|ال[نورمان طردو العرب من سيسيليا و ازدهرت الثقافه و الحضاره تحت حكمهم.]]
زمان استعمرها الفنيقيين و القرطاجيين و اليونانيين و استولى عليها فى سنة 241 قبل الميلاد بعد ما غلبو القرطاجيين فى الحروب البونيه. فى سنة 535 استولى عليها البيزنطيين و غزاها العرب و بربر شمال افريقيا واحتلوها ما بين سنة 837 و 877 و قعدو فيها 263 سنه لغاية ما طردهم النورمان سنة 1091 بقيادة روبرت جويسكارد و اخوه روجر الاول و ازدهرت تحت حكمهم الثقافه و الحضاره و لم يدمروا الوجود الاسلامى ولم يعتدوا على حرية عبادة المسلمين اللى بقوا فى الجزيرة. اتنقلت لحكم عيلة هوهنشتاوفن بعد جواز الاميره كنستانس من الامبراطور هنرى الساتت و وصلت لذروتها الثقافيه و الاقتصاديه فى عهد فريدريك التانى ( حكم 1197 - 1250 ). بعد ما انتصر بابا الكاتوليك على الامبراطوريه الرومانيه المقدسه ادا عرشها لعيله أنجو اللى ثار عليها الصقليين و اختارو ملك ارجوان عشان يحكمهم بعد صلاة الغروب السيسيليه. اتدهورت احوال سيسيليا تحت حكم الأسبان و فى سنة 1713 اتعمل صلح اوترخت و و اتمنحت لمملكة سافوى اللى استبدلت بيها سردينيا من النمسا سنة 1720. بعد حرب الوراثه البولنديه اتنقلت سنة 1735 لعيله بوربون الاسبانيه و انضمت سنة 1816 لنابولى فى مملكة الصقليتين و واجه الملوك البوربون الثورات اللى قامت ضدهم بعنف جامد لغاية ما فتحها جاريبالدى سنة 1860 و اتحدت مع ايطاليا. وقت الحرب العالميه التانيه وقعت فى ايد الحلفا فى اغسطس 1943 بعد قتال شرس. بعد ما خلصت الحرب اتمنحت الحكم الذاتى فى سنة 1947.
## لينكات برانيه
* 

## مصادر

الرومان
تصنيف:جزر
تصنيف:بلاد
روز اليوسف

**روز اليوسف** او **فاطمه اليوسف** ، اسمها الكامل **فاطمه محمد محي الدين يوسف**" (طرابلس، لبنان، 1897 - القاهره، مصر، 10 ابريل 1958) ممثلة مسرح و صحفيه عاشت فى مصر و كانت من اصل لبنانى، اتولدت فى لبنان و بعد وفاة امها بعد ولادتها هاجر ابوها محمد محي الدين يوسف لتركيا.
thumb|left|روز اليوسف
اصدرت العدد الاول من مجلة *[[روز اليوسف (مجله)|روز اليوسف]]* فى القاهره فى 28 اكتوبر 1925 و كتب فيها محمد التابعى و ابراهيم عبد القادر حمزه و محمود تيمور و احمد رامى.

اتجوزت روز اليوسف تلات مرات، اول مره من الفنان الكبير زكى طليمات و خلفت منه بنتهم آمال ، و تانى مره من الممثل و المؤلف محمد عبد القدوس سنة 1917 لكنهم انفصلو بعد سنتين و هى حامل فى ابنهم احسان عبد القدوس ، و بعد كده اتجوزت المحامى و الصحفى قاسم امين حفيد المفكر المشهور قاسم امين اللى طالب بتحرير المرأه

## مصادر

## لينكات برانيه
* 

تصنيف:صحفيين لبنانيين
تصنيف:لبنانيين عاشو فى مصر
تصنيف:صحفيين مصريين
تصنيف:صحفيات مصريات
تصنيف:مصريين لبنانيين
تصنيف:لبنانيين اتراك
علاء الاسوانى

**علاء الأسوانى** ، دكتور أسنان و أديب مصرى. ولد فى 26 مايو 1957

* درس ثانوى فى مدرسة الليسيه الفرنساويه فى مصر
* أبوه محام و كاتب روايات
* اخد شهادة الماجستير فى طب السنان من من جامعة ولاية ايلينوى فى مدينة شيكاجو الامريكانيه

## اعماله

* جمعية منتظرى الزعيم
* عمارة يعقوبيان - رواية.
* نيران صديقة.
* شيكاجو (رواية)
* يكتب مقالا شهريا فى جورنال العربى الناصرى.
* كتب لفترة مقال اسبوعى فى جورنال الدستور (مصر)
* بيكتب دلوقتى مقال اسبوعى فى جورنال المصرى اليوم (مصر)

## جوايز

جايزة برونو كرايسكى
## شوف

الاطباء الادباء
## مصادر

تصنيف:مواليد 1957
تصنيف:اطبا مصريين
تصنيف:كتاب مصريين
تصنيف:ادبا مصريين
تصنيف:ليبراليين مصريين
تصنيف:اسوانيه
تصنيف:نوبيين
تصنيف:مصريين مع ثورة 25 يناير
تصنيف:متعلمين فى جامعة القاهره
رق الحبيب

**رق الحبيب**

  
## كلمات
رق الحبيب و واعدنى يوم .. و كان له مدة غايب عني

حَرَمت عينى الليل من النوم .. لاجل النهار ما يطمّني

صُعُب عليّ أنام .. أحسن أشوف فى المنام

غير اللى يتمناه قلبي

سِهِرت أستنّاه .. و اسمَع كلامى معاه

و اشوف خياله قاعد جنبي

من كُتر شوقى سبقت عمرى .. و شُفت بكره و الوقت بدري

و ايه يفيد الزمن مع اللى عاش فى الخيال

و اللى فى قلبه شجن .. أنعَم عليه بالوصال

طلع عليّ النهار .. سهران بنور الأمل

و غنّت الأطيار لحن الهوى و الغزل

و فضلت أفكر فى معادى .. و احسب لقربه ألف حساب

و كان كلامى مع صحابى .. عن المحبة و الأحباب

من فرحتى بدى اتكلم .. و أقول حبيبى مواعدني

لكن أخاف ليكون بينهم مظلوم فى حبه يحسدني

هجرت كل خليل ليّ .. و فضلت عايش مع روحي

أحسن يبان شيء فى عينيّه .. من كتر خوفى على روحي

و لما قرّب معاد حبيبى و رُحت أقابله

هنّيت فؤادى على نصيبى من قرب وصله

و لقيتنى طايل من الدنيا كل اللى أهواه

بس اللى كان فاضل ليّ أسعد بلقاه

لما خطر ده على فكرى حيّر أمري

و القرب سبّب تعذيبي

ولقيتنى خايف على عمرى ليروح منّي

من غير ما اشوف حُسن حبيبي


## شوف كمان

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
عماد الفايد

تصغير
تصغير
**عماد الفايد** الشهير بدودى الفايد (15 ابريل 1955 - 31 اغسطس 1997) ابن محمد الفايد صاحب محلات "هارودز" البريطانية المشهورة وامه سميرة خاشقجى السعودية أخت تاجر السلاح المليونير المعروف عدنان خاشقجى.

* ارتبط عماد الفايد "دودي" بقصة حب مع اشهر اميرات العالم،الاميرة الراحلة "ديانا اميرة ويلز".
* مات عماد "دودي" مع الاميرة ديانا فى حادثة عربيه ف نفق "ألما" ف باريس ف شهر اغسطس سنه 1997 .
## مصادر

تصنيف:رجال اعمال مصريين
تصنيف:منتجين افلام مصريين
تصنيف:اسكندرانيه
تصنيف:ناس من راس التين
تصنيف:مصريين عاشو فى المملكه المتحده
تصنيف:اشخاص اتورطو فى فضايح جنسية
سهران لوحدى

سهران لوحدى
## كلماتها

 
سهران لوحدي أناجي طيفك الساري

سابح فى وجدي ودمعي ع الخدود جاري

نام الوجود من حواليا وأنا سهرت فى دنيايا

أشوف خيالك فى عنيا واسمع كلامك ويايا

اتصور حالي ايام و ليالي مرت على بالي

ما بين نعيمي وانس الروح ساعة رضاك....

وبين عدابي و طول النوح ايام جفاك

كل اللى شفته خطر على البال وعشت فيه هايم ولهان

ولما بعدك عني طال حنيت لأيام الهجران

سهرت وحيد والفكر شريد

أتصور حالي ... ايام وليالي مرت على بالي

يا اللى رضاك أوهام.. والسهد فيك أحلام

حتي الجفا محروم منه ياريتها دامت ايام

كان عهد جميل حاسد وعزول

والبال مشغول

راحت عوازلي و حسادي وطفيت النار ...

يااللي صبرت على بعادي وأنا عقلي احتار ...

لا يوم وصالك ... هناني

ولا هجر منك ... بكاني

يا طول عذابي وحرماني

سهران لوحدي أناجي طيفك الساري

سابح فى وجدي ودمعي ع الخدود جاري


## شوف كمان

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
جددت حبك ليه

جددت حبك ليه
  
## كلمات

جددت حبك ليه ... بعد الفؤاد ما ارتاح

حرام عليك خليه ... غافل عن اللى راح

ده الهجر وانت قريب مني ... كان فيه أمل لوصالك يوم

لكن بعادك ده عني ... خلى الفؤاد منك محروم

يا هل ترى قلبك مشتاق ... يحس لوعة قلبي عليك

ويشعلل النار والأشواق ... اللى طفيتها انت بأديك

دانا لو نسيت اللى كان ... وهان على الهوان

اقدر أجيب العمر منين ... وارجع العهد الماضي

ايام ما كنا أحنا الاتنين ...انت ظالمني وأنا راضي

صعبان علي اقول لك كان ... والحب زي ما كان وأكتر

وأفكرك بليالي زمان ... وأوصف فى جنتها وأصور

انت النعيم والهنا ... وانت العذاب والضنا

والعمر أيه غير دول

أن فات على حبنا ... سنه وراها سنه

حبك شباب على طول

انت اللى فات بنعيمه وراح ... وفات لي طيفه فى خيالي

أسهر معاه الليل سواح ... عايش على العهد الخالي

وأنت اللى فات بضناه وشقاه ... وساب لي ناره فى ضلوعي

ان مر ع الخاطر ذكراه ... تنزل من الوجد دموعي

يا اللى قضيت العمر معاك ... أرضى جفاك واتمنى رضاك

انت النعيم والهنا ... وانت العذاب والضنا

والعمر أيه غير دول

أن فات على حبنا ... سنه ورا سنه

حبك شباب على طول

يا اللى هواك فى الفؤاد ... عايش فى ظل الوداد

انت الخيال والروح ... وانت سمير الأمل

ييجي الزمان ويروح ... وانت حبيب الاجل

وأزاي أقول لك كنا زمان ... والماضي كان فى الغيب بكره

واللي أحنا فيه دلوقت كمان ... ح يفوت علينا ولا ندري

ولما أكون وياك ... هايم فى بحر هواك

ما اعرفش أيه فات من عمري ... أن كان رضا او كان حرمان

وافضل وبس انت فى فكري ... يا اللى بحبك زي زمان

انت النعيم والهنا ... وانت العذاب والضنا

والعمر أيه غير دول

أن فات على حبنا ... سنه ورا سنه

حبك شباب على طول

## شوف كمان

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
صالح عبد الحى

**صالح عبد الحى** ( 1896 - 1962 ) ، مغنى مصرى من اشهر مغنيين مصر القدام. قضى نص قرن فى الغنا و كان بيتميز بحلاوة الصوت و النفس الطويل و الحرص علا تقديم الاغانى المصريه الصميمه فى عصره. اتعلم علا ايدين عبده الحامولى و عبد الحى حلمى و سلامه حجازى و ان كان اقل منهم فى العلم باصول الفن الغنائى و قواعد الايقاع و الاداء لكن كان موهوب طبيعى بفن الغنا. بيعتبر الصله الاخيره مابين عهدين من عهود النهضه التجديديه الغنائيه فى مصر و هما عهد عبده الحامولى و محمد عثمان و عهد ام كلثوم و محمد عبد الوهاب. ماتجوزش.

## اشهر اغانيه

* ليه يا بنفسج
* يا حليم الله
* عصر الهوا
* أنا عاشق فؤادى
* ابوها راضى وانا راضى
* عشنا و شفنا
* حبك يا سلام
* جددى يا نفس حظك
* موشح صباح الخير
* موشح يا شادى الالحان
* على خده يا ناس 100 ورده

## اسمع
صالح عبد الحى ليه يابنفسج 1960

## شوف كمان

* رواد الغناء فى القرن 19
* شخصيات مصريه مشهوره
200px|center

تصنيف:مواليد 1896
تصنيف:وفيات 1962
تصنيف:مغنيين مصريين
تصنيف:ملحنين مصريين
دنيا جديده (اغنيه)

اغنية **دنيا جديده**

## كلمات الاغنيه


دنيا جديد علينا سعيده توعد قلبي بحب جديد

شفتك فيها وانت ماليها بكلمه وضحكه وفرحه وعيد

حب معايا وقول ويايا ياللا نحب احنا الاتنين

مهما تعبنا نلاقي قلوبنا واحشها تحب مع العاشقين

ودع ماضي سرق ع الفاضي شهور وسنين من عمر حزين

احسن فكره نقابل بكره بفرحه جديده على القلبين

صوت ينادينا من ليالينا يزود ع العشاق اسمين

صفحه جديده علينا سعيده تنور بالافراح عمرين

ايامنا تودينا ع الحب ونحتار

ونخاف يلعب بينا بين جنه وبين نار

وانا حسيت فى عنيك عمري ندرته اليك

واما باقرب فجاة بتهرب من قبل المشوار

دنيا جديد علينا سعيده توعد قلبي بحب جديد

شفتك فيها وانت ماليها بكلمه وضحكه وفرحه وعيد

حب معايا وقول ويايا ياللا نحب احنا الاتنين

مهما تعبنا نلاقي قلوبنا واحشها تحب مع العاشقين

ودع ماضي سرق ع الفاضي شهور وسنين من عمر حزين

احسن فكره نقابل بكره بفرحه جديده على القلبين

صوت ينادينا من ليالينا يزود ع العشاق اسمين

صفحه جديده علينا سعيده تنور بالافراح عمرين

افرح ياللا معايا واضحك مهما تشوف

اصل الدنيا مرايه واحنا عليها ضيوف

حتشوف صورتك فيها مهما كدبت عليها

دنيا الحب دي عايزه القلب اللى مايعرفش الخوف

دنيا جديد علينا سعيده توعد قلبي بحب جديد

شفتك فيها وانت ماليها بكلمه وضحكه وفرحه وعيد

حب معايا وقول ويايا ياللا نحب احنا الاتنين

مهما تعبنا نلاقي قلوبنا واحشها تحب مع العاشقين

ودع ماضي سرق ع الفاضي شهور وسنين من عمر حزين

احسن فكره نقابل بكره بفرحه جديده على القلبين

صوت ينادينا من ليالينا يزود ع العشاق اسمين

صفحه جديده علينا سعيده تنور بالافراح عمرين.


## لينكات برانيه
* تحميل الاغنيه 

تصنيف:اغانى باللغه المصريه
تصنيف:اغانى فايزه احمد
تصنيف:كلمات اغانى
انا فى انتظارك

انا فى انتظارك
## كلماتها

 
أنا فى انتظارك

أنا فى انتظارك خليت، نارى فى ضلوعى و حطيت

ايدى على خدى و عديت، بالثانية غيابك و لا جيت

يا ريت يا ريت يا ريت يا ريت يا ريت يا ريت يارتني

ياريتني.. يا ريتنى عمرى ما حبيت

عايزة اعرف لا تكون غضبان، او شاغل قلبك انسان

خليتنى من يأسى أقول، الغيبة دى غيبة على طول

و اتصور ايه اللى جنيت، من ذنب يسيئك ما لقيت

يا ريت يا ريت يا ريت يا ريت يا ريت 

يارتني ياريتني.. يا ريتنى عمرى ما حبيت

اتقلب على جمر النار، و اتشرد ويَا الافكار

النسمه ، احسبها خطاك .. و الهمسه احسبها لغاك

على كده اصبحت و امسيت، و شافونى و قالو اتجنيت

يا ريت يا ريت يا ريت يا ريت يا ريت

يا ريتني.. يا ريتنى عمرى ما حبيت

توعدنى بسنين و أيام، وتجينى بحجج و كلام

و تسلِم و تمرِ قوام او تخلف و تقول لى نسيت

يا ريت يا ريت يا ريت يا ريت يا ريت

يا ريتنى.. يا ريتنى عمرى ما حبيت

## شوف كمان

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
حب ايه

بليغ حمدى|150 px|thumb
حب ايه
  
## كلمات
 
حـب ايه اللي انت جاي تقول عليــه

انت عارف قبله معنى الحب ايه

لما تتكلم عليه لما تتكلم عليه

حب ايه اللي جاي تقول عليه

انت ما بينك وبين الحب دنيا

دنيا ما تطولها ولا حتى فخيالك

اما نفس الحب عندي حاجه تانيه

حاجه اغلى من حياتي ومن جمالك

انت فين والحب فين

ظالمه ليه دايما معاك

ده انت لو حبيت يومين
 
كـان هواك خلاك ملاك

ليه بتتجنى كده ع الحب ليه
  
انت عارف قبله معنى الحب ايه

حب ايه اللي جاي تقول عليه

كنت بخلص لك في حبي بكل قلبي

وانت بتخون الوداد مـن كل قلبــــك

بعت ودي بعت حبـي ليه بعت قلبـي
 
بعتني وفاكرني ليه اشتاق لقربك ليه

انت فين والحب فيـن

ظالمه ليه دايما معاك ...

ياما طول عمري رضيت منك اسيه
 
لما ذاب املي وانا باتمنى ودك

كل شكوى كنت بتشوفها فعنيه

وانت في قربك ناسيني زي بعـــدك

 
انت فين والحب فين

ظالمه ليه دايما معاك ...

 

## شوف كمان

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
هلت ليالى القمر

**هلت ليالى القمر**

  
 
## كلمات الأغنية

هلت ليالي القمر تعال نسهر سوا فى نور بهاه

يحلي ما بينا السمر ويطول

حديث الهوى سر الحياة

يصعب عليه تفوت لياليه

من غير ما شوف حسنك جنبي

وبات على الايام أراعيه واشوفه يكبر مع حبي

افضل أعد الليالي وأقول وصالك قريب

وبات أصور فى حالي لما ألاقي الحبيب

أقول أقابلك فين وابدا كلامي منين

ولما أشوفك يروح مني الكلام وأنساه

من فرحة القلب ساعة ما يلاقيك وياه

وافضل أعد الليالي واقول وصالك قريب

وأبات اصور فى حالي لما الاقي الحبيب

هلت ليالي القمر تعال نحي السهر

ما أحلى القمر على شط النيل

والجو رايق وهادي

تعال نسهر طول الليل وافرح واهني فؤادي

وأنعم بقربك والبدر بادي واسعد بحبك والورد نادي

الموج يناجي النسيم والجو ردد رنانا

واحنا فى ظل النعيم يحكى له قصة هوانا

وافضل أعد الليالي وأقول وصالك قريب

وأبات أصور فى حالي لما ألاقي الحبيب

ياللي القمر من بهاك نور فى قلبي سناه

تعالى جدد صفاه تروق وتحلى الحياة

ما بين جمالك وبين جماله

وبدع حسنك و طيف خياله

اسبح فى دنيا الخيال اهني قلبي وعنيه

وأشوف بعيني الوصال والبدر شاهد عليه

الموج يناجي النسيم

يحكيله قصة هوانا

واحنا فى ظل النعيم

والجو ردد لقانا

افضل أعد الليالي وأقول وصالك قريب

وأبات أصور فى حالي لما ألاقي الحبيب


## شوف كمان

ليستة اغانى ام كلثوم
* فرقه ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
كنيسة كوليجيات نيو يورك

200px|thumb| كنيسة ماربل.
**كنيسة كوليجيات نيو يورك** The Collegiate Church of New York ، اقدم كنيسه بروتستانتيه اصلاحيه فى امريكا ، انشأها النيديرلاندين سنة 1628 فى نيو امستردام اللى بقت دلوقتى نيو يورك. الكنيسه دلوقتى ليها اربع مبانى كنسيه فى منطقة نيو يورك هى كنيسة ويست ايند ، و كنيسة ماربل ، و كنيسة فورت  واشينطون ، و كنيسة ميدل.

فى 27 نوفمبر 2009 قدمت الكنيسه اعتذارها للهنود الحمر و بكده بقت اول كنيسه فى امريكا تعتذر عن الجرايم والمدابح اللى ارتكبت فى حق الهنود الحمر من ربعميت سنه لما نقلت الكنايس المسيحيه الهنود الحمر و تم دبحهم بلا رحمه. المبجل روبرت شيس Rev. Robert Chase اعتذر للهنود الحمر من قبيلة اللينيب the Lenape tribe بقوله : " احنا استولينا على مصادر أكلكم ، و أجرمنا فى حق أجدادكم و ما احترمناش ثقافتكم " ، وكمل : " بألم، احنا كنيسة كوليجيات فاكرين دورنا فى الأحداث دى".

## لينكات خارجيه ليها علاقه بالموضوع
* موقع كنيسة كوليجيات نيو يورك 
* كنيسه بروتيستانتيه تعتذر عن دبح سكان امريكا الاصليين
* كنيسه بروتيستانتيه تعتذر لسكان امريكا الاصليين عن طريقة معاملتهم من 400 سنه 
* 
## مصادر
  
 
   

تصنيف:مسيحيه
تصنيف:بروتيستانت
تصنيف:امريكا
تصنيف:قهر
تصنيف:كنايس
تصنيف:كنايس امريكا